Museo Monetario Cantonal de Lausana

O Museo Monetario Cantonal de Lausana (en francés: Musée monétaire cantonal de Lausanne) é unha institución museística especializada en moedas, medallas, billetes, pesos monetarios e outros obxectos relacionados coa numismática e outras disciplinas afíns, situado en Lausana, no cantón suízo de Vaud.Genechesi, J. (2018).

Desde 2019, as coleccións do Museo Monetario Cantonal de Lausana forman parte do Museo Cantonal de Arqueoloxía e de Historia (Musée cantonal d'archéologie et d'histoire -MCAH-)."Monnaies et médailles". No sitio web do museo."Histoire du Musée". No sitio web do museo.

 Historia 
Xa desde os primeiros anos do século XVIII, as autoridades do cantón de Berna pasaron a tomar posesión de todos os achados monetarios ocorridos no territorio de Vaud. En 1755, César de Saussure-Gaudard estableceu as bases dunha primeira colección numismática pública, iniciada coa súa doazón de cinco moedas turcas, que se situou na biblioteca da cidade. En 1779, cando se levou a cabo a redacción do seu primeiro catálogo, a colección contaba xa con arredor de medio milleiro de pezas. En 1818, esta colección pasou a ter a consideración de "museo cantonal".(2008). Le pactole du passé. Musée monetaire cantonal Lausanne. Páxina 4.

Entre 1906 e 1907, o museo foi trasladado á súa sede definitiva do Palais de Rumine e, xa nos inicios do século XX, pasou a ser designado como depositario oficial de todos os achados monetarios ocorridos no territorio do cantón de Vaud, o que, en datos de 2013, ascendía a 150 tesouros e máis de 10.000 pezas.

En 1940 pasou a denominarse Gabinete de Medallas (Cabinet des édailles) e en 2003 adoptou o nome de Museo Monetario Cantonal (Musée monétaire cantonal). Finalmente, en 2019, todas as coleccións numismáticas do cantón de Vaud pasaron a integrarse no Museo Cantonal de Arqueoloxía e de Historia (MCAH), co que o Museo Monetario deixou de ter a súa identidade propia.

O número anual de visitantes foi de preto de 10.000 persoas durante o período 2010-2016.

 Coleccións 
Logo do seu establecemento no Palais de Rumine, o museo ten uns fondos de arredor de 100.000 pezas e presenta unha exposición permanente acerca da historia da moeda. As súas coleccións abranguen as moedas, as medallas, as fichas, os ponderais e os selos do bispado de Lausana, do cantón de Vaud e, máis amplamente de toda Suíza e dos países da súa contorna.(2008). Le pactole du passé. Musée monetaire cantonal Lausanne. Páxina 5."Expositions permanentes". No sitio web do museo."Collections Monnaies et médailles". No sitio web do museo.

A institución dispón tamén dunha biblioteca especializada en numismática con arredor de 20.000 volumes."Bibliothèque". No sitio web do museo.

 Publicacións 

 (1994): Martin, C.: Campagnolo, M. Catalogue des balances de changeurs des dénéraux et des poids: collections du Cabinet des médailles de Lausanne. 1, La France et l'Italie. ISBN  2-940094-00-4
 (1995): Martin C. Catalogue des mandats monétaires: collections du Cabinet des médailles de Lausanne. ISBN 2-940094-02-0
 (2002-2005): Eisler, W. L. The Dassiers of Geneva: 18th-century European medallists : collections of the Cabinet de numismatique, Geneva, and the Cabinet des médailles cantonal.
 (2002): Vol. I: Jean Dassier, medal engraver, Geneva, Paris and London, 1700-1733. ISBN 2-940094-05-5
 (2005): Vol II : Dassier and sons: an artistic enterprise in Geneva, Switzerland and Europe 1733-1759. ISBN 2-940094-06-3
 (2010): Geiser, A. (dir). Alexandre le grand et les Royaumes hellénistiques: l'histoire racontée par les monnaies : catalogue de l'exposition. ISBN 978-2-940094-72-1
 (2011): Raemy Tournelle, C. (dir). Napoléon, un destin gravé dans le métal: catalogue de l'exposition du 2 septembre 2011 au 2 septembre 2012. ISBN 978-2-940094-73-8
 (2017): Consiglio, N.; Geiser, A. et al. Par ici la monnaie! Une exposition du Musée monétaire cantonal... ISBN 9782940094837

 Galería 

 Notas 

 Véxase tamén 

 Outros artigos 

 Lista de museos numismáticos

 Bibliografía 

 Geiser, A. (2017). "Musée monétaire cantonal". En Devanthéry, A.. et al. (ed). Objets archéologiques: une richesse partagée. Lausana. Páxinas 32-39.
Genechesi, J. (2018). "Musée monétaire cantonal". En Collections cantonales. Héritage en devenir. Patrimoines. N° 3. 2018. Páxinas 82-93.
 (2008). Le pactole du passé. Musée monetaire cantonal Lausanne. Dossiers pédagogiques, nº 28. Cantón de Vaud.

 Ligazóns externas 

 Sitio web do museo
 Perfil en Facebook do museo

Categoría:Museos de numismática
Categoría:Museos de Suíza
Categoría:Cantón de Vaud